b'\n_START_ARTICLE_\nRuneScape\n_START_PARAGRAPH_\nRuneScape je brezpla\xc4\x8dna (nekatere vsebine so pla\xc4\x8dljive) 3D igra za mno\xc5\xbeico igralcev, ki jo je 4. januarja 2001 izdal Jagex Ltd._NEWLINE_Najbolj privla\xc4\x8dna je za mlaj\xc5\xa1o generacijo. Ve\xc4\x8dina igralcev je starih od 15 do 40 let. Igra je postavljena v srednjeve\xc5\xa1ki domi\xc5\xa1ljijski svet, ki je podoben Guild wars ali EverQuest. Igralec ustvari svojega navideznega dvojnika, s katerim izbolj\xc5\xa1uje ve\xc5\xa1\xc4\x8dine, opravlja razli\xc4\x8dne naloge, pri tem pa lahko svoje dose\xc5\xbeke primerja z igralci, ki so se skupaj z njim uvrstili na lestvico najbolj\xc5\xa1ih._NEWLINE_RuneScape igra skupno ve\xc4\x8d kot 10.000.000 igralcev - v\xc4\x8dasih tudi 200.000 ali ve\xc4\x8d hkrati, ki uporablja 169 svetov (171, \xc4\x8de \xc5\xa1tejemo \xc5\xa1e 2 svetova RuneScape Classic in 2 svetova v nem\xc5\xa1\xc4\x8dini), ki se nahajajo na stre\xc5\xbenikih v ZDA, Zdru\xc5\xbeenem kraljestvu, Kanadi, Avstraliji, na \xc5\xa0vedskem, na Finskem, V Braziliji, Na Danskem, V Belgiji, V Mehiki, Na Irskem in na Nizozemskem, zaradi \xc4\x8desar RuneScape postaja najbolj priljubljena MMORPG igra na svetu. RuneScape tedensko izbolj\xc5\xa1ujejo in nadgrajuejo. Igra se lahko preko uradnega programa za ra\xc4\x8dunalnike ali pa preko aplikacije na mobilnih telefonih Android ali iOS.\n_START_SECTION_\nPrva razli\xc4\x8dica\n_START_PARAGRAPH_\nIgro je za\xc4\x8del razvijati en sam \xc4\x8dlovek (Andrew Gower), ki je za\xc4\x8del delati na originalni igri leta 1998. Ta razli\xc4\x8dica se je zelo razlikovala od dana\xc5\xa1nje. Imela je izometri\xc4\x8dno perspektivo in imenovala se je DeviousMUD. Ta verzija ni nikoli bila javno izdana (sedaj se igra DeviousMUd lahko igra na nekaterih spletnih straneh ali pa se po kraj\xc5\xa1em prenosu lahko igra tudi na PC-ju)\n_START_SECTION_\nDruga razli\xc4\x8dica\n_START_PARAGRAPH_\nRazvijalec je opustil prvo razli\xc4\x8dico in za\xc4\x8del popolno obnovo leta 1999. Ta razli\xc4\x8dica je bila podobna prvi po grafiki in imenu. Javno izdana je bila za pribli\xc5\xbeno en teden, vendar je bila spet umaknjena.\n_START_SECTION_\nTretja razli\xc4\x8dica\n_START_PARAGRAPH_\nIzbolj\xc5\xa1evalec se je oktobra 1999 odlo\xc4\x8dil podpreti pravi 3D. Tokrat je izometri\xc4\x8dno perspektivo zamenjala prava 3D grafika._NEWLINE_Igra se je preimenovala v RuneScape in javnosti je bila predstavljena 5. januarja 2001. Ta verzija \xc5\xa1e zmeraj obstaja in je znana pod imenom RuneScape Classic._NEWLINE_Decembra 2001 so ustanovili Jagex Ltd., podjetje, ki je lastnik igre RuneScape in vseh tehnologij, ki so povezane z njim. Andrew se je pridru\xc5\xbeil Jagexu kot vodja razvoja.\n_START_SECTION_\nZa\xc4\x8detek \xc4\x8dlanstva (RuneScape Membership)\n_START_PARAGRAPH_\n27. februarja 2002 je Jagex ponudil sistem \xc4\x8dlanstva. Ta omogo\xc4\x8da igralcem, da za mese\xc4\x8dno pla\xc4\x8dilo v\xc4\x8dlanijo in tako dobijo dostop do novih nalog, ve\xc5\xa1\xc4\x8din in dodatkov.\n_START_SECTION_\n\xc4\x8cetrta razli\xc4\x8dica\n_START_PARAGRAPH_\nJagex je naredil \xc5\xa1e eno celovito prenovo. Od takrat je grafika samo 3D._NEWLINE_Brezpla\xc4\x8dna verzija RuneScape Classic je bila odstranjena 3. avgusta 2005 zaradi prevelikih kr\xc5\xa1enj pravil, \xc4\x8desar niso mogli ustaviti. Zdaj lahko RuneScape Classic igrajo samo naro\xc4\x8dniki. 26. septembra 2005 so spleti\xc5\xa1\xc4\x8de RuneScape izbolj\xc5\xa1ali, da je bolj pregledno in varno.\n_START_SECTION_\nNem\xc5\xa1ka razli\xc4\x8dica\n_START_PARAGRAPH_\n14. februarja je Jagex odprl nem\xc5\xa1ki Runescape, ki je najprej bil na voljo le povabljenim uporabnikom iz nem\xc5\xa1kogovore\xc4\x8dih dr\xc5\xbeav. Ti igralci so pomagali odpraviti zadnje napake v igri in tako so 7. marca odprli nem\xc5\xa1ki Runescape vsem uporabnikom, ki znajo nem\xc5\xa1ko oz. se ta jezik u\xc4\x8dijo. Trenutno so na voljo le 4 svetovi in sicer dva za \xc4\x8dlane in dva za navadne igralce.\n_START_SECTION_\nFrancoska razli\xc4\x8dica\n_START_PARAGRAPH_\n11. decembra 2008 se je Jagex odlo\xc4\x8dil, da bo izdal tudi Runescape v francoskem jeziku. Za igranje v francoskem jeziku so na voljo trije svetovi (dva ne\xc4\x8dlanska in eden \xc4\x8dlanski), dodatne vsebine pa so napovedane.\n_START_SECTION_\nHigh Definition\n_START_PARAGRAPH_\nJagex je 1 julija 2008 predstavil celotno grafi\xc4\x8dno izbolj\xc5\xa1avo in podporo celozaslonskega na\xc4\x8dina, a le za \xc4\x8dlane. 14 julija je bil HD dostopen tudi navadnim igralcem (celozaslonski na\xc4\x8din je ostal samo za \xc4\x8dlane). Od prvega avgusta je na voljo okno po meri (\xc2\xbbresizeable game window\xc2\xab) ki se pomanj\xc5\xa1uje in pove\xc4\x8duje glede na velikost brskalnika, tako da si zdaj lahko tudi navadni igralci ustvarijo skoraj celozaslonski na\xc4\x8din, saj lahko tudi blokira in skr\xc4\x8di reklame (kar je sicer proti pravilom) in menijsko vrstico z ustreznimi firefoxovimi dodatki.\n_START_SECTION_\nBojevanje\n_START_PARAGRAPH_\nBojevanje je v igri najbolj pomembna ve\xc5\xa1\xc4\x8dina, saj je klju\xc4\x8dna pri opravljanju nalog in bojevanju s soigralci. Igralci so razvr\xc5\xa1\xc4\x8deni glede na stopnjo ve\xc5\xa1\xc4\x8dine bojevanja._NEWLINE_Bojevanje se dolo\xc4\x8di glede na stopnje ve\xc5\xa1\xc4\x8din \xc5\xbeivljenjskih to\xc4\x8dk (Constitution), napada (Attack), obrambe (Defence), mo\xc4\x8di (Strength), molitve (Prayer), priklicovanja (Summoning - samo za \xc4\x8dlane), lokostrelstva (Ranging) in \xc4\x8darodejstva (Magic). Glede na to se dolo\xc4\x8da poklic viteza, lokostrelca ali \xc4\x8darovnika. Iz tega izhaja tudi borbeni trikotnik._NEWLINE_V borbenem trikotniku so vitezi najbolj uspe\xc5\xa1ni v boju z lokostrelci, saj imajo ti \xc5\xa1ibek oklep. \xc4\x8carovniki najla\xc5\xbeje premagajo viteze, ker vite\xc5\xa1ki oklep ne nudi za\xc5\xa1\xc4\x8dite proti \xc4\x8darovni\xc5\xa1kim urokom. Lokostrelci so nevarni za \xc4\x8darovnike, ker imajo \xc4\x8darovniki zelo slabo obrambo proti lokostrelcem.\n_START_SECTION_\nVite\xc5\xa1tvo\n_START_PARAGRAPH_\nVite\xc5\xa1tvo je najosnovnej\xc5\xa1i poklic. Izku\xc5\xa1nje se pove\xc4\x8dujejo z bojevanjem. Vitezu pomembne ve\xc5\xa1\xc4\x8dine so napad (Attack), mo\xc4\x8d (Strength) in obramba (Defence). Ve\xc5\xa1\xc4\x8dina napada omogo\xc4\x8da bolj natan\xc4\x8den zadetek, ve\xc5\xa1\xc4\x8dina mo\xc4\x8di zagotavlja mo\xc4\x8dnej\xc5\xa1i udarec, ve\xc5\xa1\xc4\x8dina obrambe pa ve\xc4\x8da mo\xc5\xbenost ubranitve nasprotnikovega udarca. Raven obrambe vpliva tudi na mo\xc5\xbenost izognitve udarca pri lokostrelcih in \xc4\x8darovnikih. Ve\xc4\x8dja raven napada omogo\xc4\x8da uporabo bolj\xc5\xa1ih oro\xc5\xbeij, ve\xc4\x8dja raven obrambe pa uporabo bolj\xc5\xa1ih oklepov in \xc5\xa1\xc4\x8ditov.\n_START_SECTION_\nLokostrelstvo\n_START_PARAGRAPH_\nLokostrelci uporabljajo lok in pu\xc5\xa1\xc4\x8dice, lahko pa tudi samostrel, \xc4\x8dlani pa lahko me\xc4\x8dejo no\xc5\xbee, sekire in sulice. Vi\xc5\xa1ja raven lokostrelstva omogo\xc4\x8da bolj natan\xc4\x8den in mo\xc4\x8dnej\xc5\xa1i zadetek tar\xc4\x8de. Pomemben je tudi material, iz katerega so narejene pu\xc5\xa1\xc4\x8dice in lok oz. samostrel. Treniranje lokostrelstva je la\xc5\xbeje za \xc4\x8dlane, ker lahko ti uporabljajo naprednej\xc5\xa1o opremo. Nekaj pu\xc5\xa1\xc4\x8dic se lahko v boju izgubijo, ohranjene pa se lahko po boju poberejo.\n_START_SECTION_\n\xc4\x8carovni\xc5\xa1tvo\n_START_PARAGRAPH_\nZa izvajanje \xc4\x8darovni\xc5\xa1kih urokov je potrebno imeti posebne kamne, imenovane runes. Ve\xc4\x8dja raven \xc4\x8darovni\xc5\xa1tva omogo\xc4\x8da uporabo bolj\xc5\xa1ih urokov ter ve\xc4\x8djo natan\xc4\x8dnost in mo\xc4\x8d \xc5\xbee znanih urokov. Uroki se delijo v \xc5\xa1tiri kategorije: Napadalni uroki, teleporti, uporabni uroki(Miscellaneous spells) ter ve\xc5\xa1\xc4\x8dinski uroki(skill spells). Pri napadalnih urokih ve\xc4\x8dja raven \xc4\x8darovni\xc5\xa1tva zvi\xc5\xa1uje natan\xc4\x8dnost in mo\xc4\x8d. Za teleporte, ter uporabne in ve\xc5\xa1\xc4\x8dinske uroke pa raven \xc4\x8darovni\xc5\xa1tva nima u\xc4\x8dinka(potrebno je imeti le zadostno raven za izvedbo).'